b'\n_START_ARTICLE_\nNHL-kausi 1950\xe2\x80\x931951\n_START_PARAGRAPH_\nNHL-kausi 1950\xe2\x80\x931951 oli National Hockey Leaguen historian 34. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Toronto Maple Leafs, joka kukisti finaalisarjassa Montreal Canadiensin otteluvoitoin 4\xe2\x80\x931. Kyseess\xc3\xa4 oli Toronton viides Stanley Cup -mestaruus seitsem\xc3\xa4n vuoden sis\xc3\xa4ll\xc3\xa4._NEWLINE_Runkosarjan piste- ja maalip\xc3\xb6rssin sek\xc3\xa4 Art Ross Trophyn voitti Detroit Red Wingsia edustanut Gordie Howe. Howe ker\xc3\xa4si 70 ottelussa yhteens\xc3\xa4 86 tehopistett\xc3\xa4, joista 43 oli maaleja ja 43 sy\xc3\xb6tt\xc3\xb6pisteit\xc3\xa4. Lis\xc3\xa4ksi h\xc3\xa4n  jakoi sy\xc3\xb6tt\xc3\xb6p\xc3\xb6rssin voiton Ted Kennedyn kanssa. Hart Trophy puolestaan my\xc3\xb6nnettiin Boston Bruinsissa keskushy\xc3\xb6kk\xc3\xa4\xc3\xa4j\xc3\xa4n\xc3\xa4 pelanneelle Milt Schmidtille._NEWLINE_Pudotuspelien pistep\xc3\xb6rssin voittaja oli Montreal Canadiensin Maurice Richard. H\xc3\xa4n teki 11 pudotuspeliottelussa 13 tehopistett\xc3\xa4, joista 9 oli maaleja ja 4 maaliin johtaneita sy\xc3\xb6tt\xc3\xb6j\xc3\xa4. Parhaalle tulokkaalle annettavan Calder Memorial Trophyn sai Detroit Red Wings -maalivahti Terry Sawchuk._NEWLINE_Suomalainen Pentti Lund pelasi New York Rangersissa hy\xc3\xb6kk\xc3\xa4\xc3\xa4j\xc3\xa4n\xc3\xa4 59 ottelua ja teki niiss\xc3\xa4 20 pistett\xc3\xa4.'